procesaur/Wiki.mk huggingface dataset:
UTC+14:00

UTC+14:00 — назнака на временско отстапување за четиринаесет часа понапред (+14) од UTC. Ова е прва часовен појас на Земјата, што значи дека областите во оваа зона се првите во кои почнува денот и со тоа се први кои ја прославуваат Новата година. Исто така, се означува и како „последна часовен појас“ на Земјата, бидејќи часовниците секогаш го означуваат „последното“ (т.н. најнапред) време од сите часовни појаси.
UTC+14:00 се протега од 30° на исток од 180. меридијан и создава голем преслап во Меѓународната датумска граница околу државата Кирибати.
1 Како стандардно време (цела година)
2.1 Океанија
*** Линиски Остров
2 Како стандардно време (зима на Јужна Полутопка)
2.1 Океанија
* – Време во Самоа
3 Историја
Државата Кирибати ја вовела промената на својата источна половина на 31 декември 1994 година, од часовните појаси UTC−11:00 и UTC−10:00 на UTC+13:00 и UTC+14:00. Претходно, часовните појаси UTC+13:00 и UTC+14:00 не постоеле. Како британска колонија, Кирибати била средиштето на Гилбертовите Острови, западно од старата датумска граница. Оддалечените Феникс и Линиски Острови биле на другата страна на датумската граница. Владините служби на спротивната страна на границата можеле да комуницираат преку радио или телефон само четири дена во неделата, кога обете страни имале исти денови во седмицата.
Ревизијата на часовниот појас на Кирибати значела дека датумската граница била поместена на исток околу оваа држава, па така Линиските Острови, вклучувајќи го населениот остров Киритимати, ја започнале 2000 година на својата територија пред било која друга држава на Земјата, предност која владата во Кирибати ја означила како можна туристичка мамка.
Тонга ја користела UTC+14:00 како летно време од 1999 до 2002 и од 2016 до 2017 година, и со тоа ја прославила новата 2000 година во исто време како Линиските Острови во Кирибати.
На крајот на 29 декември 2011 година (UTC−10:00), Самоа го усвоила стандардното време од UTC−11:00 на UTC+13:00 (и своето летно време од UTC−10:00 на UTC+14:00), со што ја преминала меѓународната датумска граница на другата страна.
Алјаска (Руска Америка) имала месно време од UTC+11:30 до UTC+15:10 до 1867 година (UTC било воведено во 1960 година). Овие времиња биле локално средно време, а не часовни појаси.
UTC+14:00 се користело како летно време пред 1982 година во делови од крајниот исток на Русија (Чукотка).
4 Поврзано
* Време во Алјаска
* Време во Русија
Црква „Рождество на Пресвета Богородица“ - Велестово

Рождество на Пресвета Богородица — најнова селска црква во охридското село Велестово.
1 Местоположба
Црквата била подигната надвор од селото и до неа води земјен пат од селото.
2 Галерија
3 Поврзано
* Велестово
* Дебарско-кичевска епархија
* Охридско архијерејско намесништво
* Деветта охридска парохија
Велестовски манастир

Велестовски манастир — манастир во југозападна Македонија, во близина на селото Велестово.
1 Градби
Во склоп на манастирот влегуваат една црква, помошни објекти, конак и трпезарија.
1.1 Црква „Св. Троица“
Црквата била завршена и осветена во текот на 1989 година.
1.2 Конаци
Во црквата постојат конаци. Во моментот во изградба се и нови конаци.
2 Галерија
Артурс Кугис

Артурс Кугис (роден на 17 јули 1992 г., во Салдус) е латвиски ракометар, голман на Вардар и на латвиската репрезентација.
1 Кариера
1.1 Клупска кариера
Кугис ја започнала својата кариера во својата родна Латвија, играјќи за екипата на Тенакс Добеле. Во 2012 година го имал својот прв ангажман во странство кога потпишал за екипата на Бекдорф од Германија. По една сезона во третата лига на Германија, тој се преселил во норвешкото првенство каде со екипата на Филинген од Берген сезоната 2013-2014 ја завршил на четвртото место. Потоа следувала една сезона во Франција во екипата на Сен-Марсел Вернон, пред да се врати во Бекдорф во 2015 година. Во 2017 година потпишал за Гросвалштат, клуб со кој успеал да избори промоција во втората лига на Германија во првата негова сезона во клубот, но веќе во следната клубот испаднал назад во третата лига. Во летото 2019 година, Кугис потпишал за Вардар.
1.2 Репрезентативна кариера
Кугис е репрезентативец на Латвија од 2017 година и бил дел од квалификациите за Европското првенство 2020.
РК Стеауа Букурешт

РК Стеауа Букурешт е машки ракометен клуб од Букурешт, Романија. Моментално се натпреварува во Лига Национала. Како ракометна секција клубот е дел од спортското друштво Стеауа Букурешт.
РК Стеауа Букурешт е основан во 1958 година и до денес е најуспешниот романски клуб со рекордни 28 првенствени титули и 9 купа. Покрај тоа, Стеауа е еден од двата романски клубови кој биле европски шампиони, триумфирајќи во стариот Куп на европските шампиони дури двапати во сезоните 1967-1968 и 1976-1977. Во 2006 година тие го освоиле и Челеџ купот.
Традиционално Стеауа игра во пругасти црвено-сини дресови и црвени шорцеви. Клубот има големо соперништво со Динамо Букурешт со кого играат градско дерби познато како ''Дербито на Букурешт''.
1 Титули
* Лига Национала : 28 (рекорд)
*''Шампион'' : 1962–63, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1974–75, 1975–76, 1976–77, 1978–79, 1979–80, 1980–81, 1981–82, 1982–83, 1983–84, 1984–85, 1986–87, 1987–88, 1988–89, 1989–90, 1993–94, 1995–96, 1999–00, 2000–01, 2007–08
*''Вицешампион'' : 1961–62, 1963–64, 1964–65, 1965–66, 1977–78, 1985–86, 1996–97, 1998–99, 2006–07, 2017–18
*Куп на Романија : 9
*''Шампион'' : 1980–81, 1984–85, 1989–90, 1996–97, 1999–00, 2000–01, 2006–07, 2007–08, 2008–09
*''Финалист'' : 1977–78, 1978–79, 1981–82, 1988–89, 1990–91, 1998–99, 2002–03, 2015–16, 2018–19
*Лига на шампиони : 2
*''Шампион'' : 1967–68, 1976–77
*''Финалист'' : 1970-71, 1988-89
*ЕХФ Челеџ купот : 1
*''Шампион'' : 2005-06
2 Играчи
2.1 Моментален состав
:''Состав за сезоната 2019–2020''
width=60%
;Голмани
* Тудор Станеску
* Александру Букатару
;Крила
;Десни крила:* Андреј Михалчеа
* Јонуц Георгеску
* Сергиу Олару
;Леви крила:* Габриел Флореа
* Алин Рошу
;Пикери
* Немања Грбовиќ
* Мартин Јохансон
;Бекови
;Леви бекови
* Крсто Милошевиќ
* Гиљерме Валадао Гама
* Габриел Бурлаку
;Средни бекови
* Мариус Ставроситу
* Никола Кеџо
* Жоао Педро Силва
* Валентин Иванценко
;Десни бекови
* Хавиер Хумет
* Самвел Асланјан
* Александру Капацина
Лихов (општинска заедница)

Лихов (|Lüchow) — општинска заедница во округот Лихов-Даненберг, во сојузната покраина Долна Саксонија, Германија. Нејзиното седиште е градот Лихов.
Општинската заедница Лихов се состои од следниве општини:
# Берген на Думе
# Кленце
# Кистен
# Лемгов
# Лукау (Вендланд)
# Либов
# Лихов
# Шнега
# Требел
# Вадевајц
# Волтерсдорф
# Вустров
Љубовен случај или трагедијата на службеничката на ПТТ

Љубовен случај или трагедијата на службеничката на ПТТ (српски: ''Љубавни случај или трагедија службенице ПТТ'') - југословенски филм од 1967 година, во режија на Душан Макавеев. Главните улоги ги играат: Ева Рас, Слободан Алигрудиќ, Ружица Сокиќ и Миодраг Андриќ - Љуба Мољац. Филмот, кој спаѓа во југословенскиот црн бран, е исполнет со метафори и асоцијации на гнилото социјалистичко општество поради што бил во немилост на тогашната власт. Инаку, тој стекнал голема популарност во Југославија и во странство, а особено е позната сцената со голата Ева Рас и со црната мачка.
1 Синопсис
Една млада службеничка во поштата (ја игра Рас) почнува љубовна романса со сериозен млад маж (го игра Алигрудиќ). Меѓутоа, за време на неговото службено отсуство, таа се впушта во љубовна врска со колегата од работата (го игра Андриќ) и останува бремена. По враќањето на нејзиното момче од службениот пат доаѓа до судир меѓу нив во кој тој ја убива девојката.
Наќе Чулев

Наќе Чулев (р. Кавадарци, 1972) — македонски разузнавач и поранешен министер за внатрешни работи. Тој на оваа функција стапил по изборот на новата техничка влада на 3 јануари 2020.
1 Животопис
Наќе Чулев, е поранешен министер за внатрешни работи. Тој работел во Директоратот за разузнавање на меѓународен тероризам и организиран криминал во Агенцијата за разузнавање и бил редовен професор на Дипломатската академија на МНР.
Во периодот од 2013-та до 2017 година, Чулев бил директор на Агенцијата за разузнавање, а од 2017 до 2019 генерален помошник на директорот на Агенцијата за разузнавање. Во минатото бил и советник во Агенцијата. Тој бил прв секретар во амбасадата на Македонија во Анкара, Турција од 2003 до 2007 година. Наќе Чулев по вокација е дипломиран криминалист со постипломски студии по мир и развој.
Берген на Думе

Берген на Думе (|Bergen an der Dumme) — општина во округот Лихов-Даненберг, во сојузната покраина Долна Саксонија, Германија.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
1 Потекло на името
Полапското име на Берген е Тјорска (''Tjörska''), што веројатно потекнува од тјора со значење „гора“ на словенските јазици.
2 Географија
2.1 Местоположба
Берген на Думе се наоѓа во југозападниот дел на областа Вендланд. Се наоѓа јужно од Дравен на јужниот раб од природниот парк Елбхеен-Вендланд и низ еден нејзин дел тече потокот Вустровер Думе, притока на Јецел.
2.2 Општински единици
Општината Берген на Думе се состои од следниве места:
# Банцау
# Белау
# Берген на Думе
# Јигел
# Малслебен
# Нинберген, до 16 март 1936 г. познато како Ниндорф кај Берген# Шпитал
# Венинген
Околу 80% од населението живее во средиштето на општината.
3 Галерија
Кленце

Кленце (|Clenze) — општина во округот Лихов-Даненберг, во сојузната покраина Долна Саксонија, Германија. Се наоѓа околу 20 километри северозападно од градот Залцведел и 25 километри источно од градот Илцен.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
1 Потекло на името
Полапското име на Кленце е Клонцка (''Klǫcka'').
2 Географија
2.1 Местоположба
Општина се наоѓа на ридскиот масив Дравен, околу 16 километри од окружниот град Лихов. На запад се граничи со долносаксонскиот округ Илцен, а на југоисток се наоѓа округот Алтмарк Залцведел во сојузната покраина Саксонија-Анхалт.
2.2 Општински единици
Општината Кленце е составена од следниве места:
Баузен, Безеланд, Безен, Браудел, Бусау, Кленце, Корфин, Далиц, Гистенбек, Голефанц, Гранштет, Грос Захау, Гурајцен, Касау, Клајн Захау, Клостер, Кусебоде, Лефиц, Мојслисен, Мицен, Присек, Кварцау, Редерајц, Заткау, Шланау, Зелвиг и Фадензен.
До 1 ноември 2006 година, Кленце претставувало административно седиште на истоимената општинската заедница, која денес е дел од општинската заедница Лихов.
3 Галерија
Симон Пело

Симон Пело (|Simon Pellaud; р. ) — швајцарски професионален друмски велосипедист, кој вози за континенталната екипа .
Бил именуван во почетниот состав за Вуелта а Еспања 2015.
1 Достигнувања
;2010
: 1. Тур де Берн јуниори
;2011
: 7. Краен пласман Гран При Шантал Бија
;2013
: 1. Национален друмски првак под 23 години
: 3. Париз-Шони
;2014
: 4. Ла Кот Пикард
;2016
: Награда за борбеност на етапа 3 на Вуелта а Еспања
;2017
: 10. Краен пласман Трка околу Руанда
::1. Етапа 2
;2018
: 1. Етапа 9 Трка околу Хајнан
: 2. Краен пласман Трка Алмати
: 4. Краен пласман Трка околу Романија
;2019
: 1. Краен пласман Тур де ла Мирабел
: 1. Планински пласман Тур де Романди
: 1. Флеш Арденес
: 2. Национално друмско првенство
: 3. Краен пласман Џиро дел Фурланија-Јулиска Краина
: 5. Тур ди Дуа
: 8. Краен пласман Тур ди Лоар ет Шер
::1. Етапа 1
Кистен

Кистен (|Küsten) — општина во округот Лихов-Даненберг, во сојузната покраина Долна Саксонија, Германија.
1 Географија
1.1 Местоположба
Кистен се наоѓа во областа Вендланд, во рамките на биосферниот резерват Елбталауе-Вендланд во близина на ридскиот масив Дравен. Општината влегува во составот на општинската заедница Лихов, чие административно седиште е градот Лихов.
1.2 Општински единици
Општината Кистен се состои од следниве места:
Белиц, Гетин со Нинхоф и Олде-Миле, Гилиц, Кармиц, Клајн Вицеце, Крумазел, Кистен, Либелн, Мојхефиц, Наулиц, Рајце, Загријан, Залан, Швипке, Зерау во Дравен, Толштефанц и Тишау.
2 Галерија
Лемгов

Лемгов (|Lemgow) — општина во округот Лихов-Даненберг, во сојузната покраина Долна Саксонија, Германија.
1 Географија
1.1 Местоположба
Општината се наоѓа во јужниот дел на областа Вендланд. Припаѓа на општинската заедница Лихов, чие административно седиште е во градот Лихов.
1.2 Општински единици
Општината Лемгов се состои од следниве места:
* Боклебен
* Гросвицеце, до 16 март 1936 г. познато како Вицеце во Лемгов* Кривиц
* Предел
* Прецир
* Путбал
* Шлетау
* Шмарзау
* Швескау
* Зимандер
* Трабун
* Фолцендорф
2 Галерија
Лукау (Вендланд)

Лукау (Вендланд) (|Luckau (Wendland)) — општина во округот Лихов-Даненберг, во сојузната покраина Долна Саксонија, Германија.
Селото има кружен облик како многу села во областа, каде што куќите се сконцентирани околу еден празен круг. Името потекнува од словенскиот збор -лаук, што означува поле на кромид.
1 Географија
1.1 Местоположба
Местото се наоѓа во областа Вендланд, околу десет километри југозападно од окружниот град Лихов. На југ, општината се граничи со сојузната покраина Саксонија-Анхалт.
1.2 Општински единици
Општината Лукау е составена од следниве места:
* Безем
* Билиц
* Келен
* Кремлин
* Лукау
* Мамојсел
* Науден
* Пиген
* Штајне
* Царглебен
* Цеце
Дамијано Чима

Дамијано Чима (|Damiano Cima; во ) — италијански професионален друмски велосипедист, кој вози за професионалната континентална екипа .
Неговиот помлад брат Имерио Чима е исто така велосипедист и е исто така дел од екипата на . Во мај 2019 година бил вклучен во почетниот состав за Џиро д’Италија 2019, при што ја освоил етапата 18 на трката.
1 Достигнувања
;2014
: 3. Трофео Едил С
;2016
: 1. Гран Премио Индустри дел Мармо
;2017
: 2. Ла Пополарисима
;2018
: 1. Краен пласман Трка околу Шингтај
::1. Етапа 1
: 2. Краен пласман Трка околу Кина I
;2019
: 1. Етапа 18 Џиро д’Италија
: 5. Копа Берноки
Марко Халер (велосипедист)

:
Марко Халер (|Marco Haller; р. ) — австриски професионален друмски велосипедист, кој вози за UCI World Tour екипата .
1 Кариера
Халер е роден во Занкт Фајт на Глан. Ја освоил првата победа во Светска турнеја, на Трката околу Пекинг 2012, во масовен спринт каде учествувале и познати спринтери како Алесандро Петаки и Елија Вивијани. Во 2015 година станал изненадувачки победник на Трката на Фјордовите, откако се приклучил во бегството на последната етапа.
Бил вклучен во почетниот состав за Тур де Франс 2015 по првпат каде бил дел од бегството на етапата 16 и бил достигнат од главната група пред последното искачување заедно со Адам Хансен. Го освоил националното друмско првенство во 2015 година. Во мај 2019 година бил именуван во почетниот состав за Џиро д’Италија 2019.
2 Достигнувања
;2009
: Тур де л’Абитиби
::1. Етапа 1
::1. Етапа 4
::1. Етапа 5
::1. Етапа 6
: 3. Светско јуниорско друмско првенство
: 4. Европско јуниорско друмско првенство
;2011
: 2. Трофеј Пореч
: 5. Светско друмско првенство под 23 години
;2012
: 1. Етапа 4 Трка околу Пекинг
;2013
: 1. Планински пласман Три дена Де Пане
: 7. Краен пласман Трка на Фјордовите
::1. Етапа 3 (TTT)
: 7. Краен пласман Арктичка трка на Норвешка
: 10. Ле Самин
;2014
: 1. Етапа 8 Трка околу Австрија
: 2. Национално друмско првенство под 23 години
;2015
: 1. Национално друмско првенство
: 1. Краен пласман Трка на Фјордовите
::1. Пласман за млад возач
: 3. Гран Премио Нобили Рубинетери
;2016
: 10. ГП Импанис-Ван Петегем
;2018
: 10. Схелдепрејс
;2019
: 1. Краен пласман Заливски класик
::1. Спринтерски пласман
::1. Етапа 1
: 7. Схелдепрејс
: 9. Трка околу Франкфурт
;2020
: 8. Голема океанска друмска трка „Кедел Еванс“
;2021
: 2. Национално друмско првенство
: 6. Краен пласман Трка околу Германија
: 10. Е3 Саксо Банк Класик
;2022
: 1. Класик БЕМЕР
: 1. Етапа 4 Трка околу Норвешка
: 5. Национално друмско првенство
2.1 Распоред на резултатите на големите трки
Големи трки, 2015, 2016, 2017, 2018, 2019, 2020, 2021, 2022
Џиро, —, —, —, —, 116, —, —, —
Тур, 126, 162, 155, —, 148, 143, 127, 87
Вуелта, —, —, 118, —, —, —, —, —
СО = се откажал; — = не учествувал
Фаусто Маснада

Фаусто Маснада (|Fausto Masnada; во ) — италијански професионален друмски велосипедист, кој вози за UCI World Tour екипата .
Во мај 2019 година бил вклучен во почетниот состав за Џиро д’Италија 2019, каде ја освоил шестата етапа.
1 Достигнувања
;2015
: 1. Пиколо Џиро ди Ломбардија
: 2. Копа Колекио
;2016
: 1. Џиро дел Медио Брента
;2017
: 3. Краен пласман Трка околу Турција
: 7. Џиро дел’Апенино
;2018
: 1. Краен пласман Трка околу Хајнан
::1. Етапа 8
: 1. Планински пласман Трка околу Словенија
: 3. Џиро дел’Апенино
: 6. Краен пласман Сетимана Интернационале Копи е Бартали
: 10. Трофео Лаигвелја
;2019
: 1. Етапа 6 Џиро д’Италија
: 2. Џиро дел’Апенино
: 3. Краен пласман Џиро ди Сицијалија
: 5. Краен пласман Трка на Алпите
::1. Етапа 3
::1. Етапа 6
: 7. Краен пласман Трка околу Словенија
: 8. Копа Агостони
: 8. Токио 2020 (тест-трка)
Година на спокојното сонце

„Година на спокојното сонце“ (полски: ''Rok spokojnego słonca'') - полски филм од 1984 година во режија на Кшиштоф Зануси, кој е и автор на сценариото. Улогите ги играат: Маја Коморовска, Скот Вилсон, Хана Скарзанска, Ева Далковска итн. На Венецијанскиот филмски фестивал, Зануси ги освоил наградите „Пазинети“ и „Златен лав“.
1 Синопсис
Дејството на филмот се одвива во Полска по Втората светска војна. Норман (го игра Вилсон) е американски војник кој е испратен во мисија да ги пронајде закопаните тела на американските војници кои биле заробени и убиени од нацистите за време на војната. Случајно, тој ја забележува Емилија (ја игра Коморовска), веднаш се вљубува во неа и ја посетува во нејзиниот дом. На почетокот, таа се колеба, но ја прифаќа неговата љубов. Норман сака да ги префрли Емилија и нејзината болна мајка (ја игра Скарзанска) во САД, но посредникот кој треба да го организира бегството преку границата одбива да ја пренесе старицата. Поради тоа, мајка ѝ намерно ја предизвикува својата смрт, но Емилија ја открива нејзината жртва и поради тоа останува во Полска, а своеот место ѝ го отстапува на сосетката. По заминувањето на Норман, остатокот од животот таа го минува во женски манастир. Еден ден, таа добива известување дека Норман ѝ пратил пари за да отпатува во САД. Тогаш, Емилија веднаш се подготвува за патувањето, но чувствува силна болка во градите...
Нан Петер

Нан Петер (|Nans Peters; во ) — француски професионален друмски велосипедист, кој вози за UCI World Tour екипата .
Во август 2018 година бил вклучен во почетниот состав за Вуелта а Еспања 2018. Во мај 2019 бил вклучен во почетниот состав за Џиро д’Италија 2019, каде ја освоил етапата 17.
1 Достигнувања
;2013
: 1. Краен пласман Тур ди Валроми
: 1. Етапа 3 Ронде де Вале
;2014
: 3. Национално хронометарско првенство под 23 години
: 4. Пиколо Џиро ди Ломбардија
;2015
: 3. Национално хронометарско првенство под 23 години
: 4. Краен пласман Тур де л’Ен
: 4. Трка околу Фландрија за млади
;2016
: 10. Краен пласман Трка ЗЛМ Ромпот
;2018
: 5. Краен пласман Тур де л’Ен
;2019
: 1. Етапа 17 Џиро д’Италија
: 3. Гран Пиемонт
: 3. Париз-Шони
: 3. Токио 2020 тест-трка
: 5. Трофео Лаигвелја
: 9. Краен пласман Рут д’Окситан
: 9. Гран при Монтреал
Даненберг (Елба)

Даненберг (службено наречен: Даненберг (Елба); |Dannenberg) — помал град во округот Лихов-Даненберг, во сојузната покраина Долна Саксонија, Германија. Се наоѓа на реката Елба, околу 30 километри северно од градот Залцведел и 50 километри југоисточно од градот Линебург. Градот се наоѓа на германскиот пат на фахверкот.
Градот претставува административно седиште на општинската заедница Елбталауе.
1 Географија
1.1 Местоположба
Даненберг се наоѓа на реката Јецел близу нејзиниот влив во реката Елба, во средиште на природните области Вендланд и Алтмарк, долината на Елба и Линебуршкото Поле. Околу Даненберг се наоѓа биосферниот резерват на УНЕСКО Долносаксонска Елбталауе. Иако градот (најмалку до општинската реформа од 1972 г.) не се наоѓа директно на реката Елба, го носи додатокот Елба, за да се разликува од другите истоимени места.
1.2 Соседни општини
Градот Даненберг се граничи со шест општински единици од општинската заедница Елбталауе. Тоа се општините Дамнац (североисток), Гусборн (исток), Јамелн (југ), Карвиц (запад), Герде и градот Хицакер (обата северозапад). На север од градот, во местото Пенкефиц, Даненберг се граничи со општината Амт Нојхаус од округот Линебург.
1.3 Градски единици
Градот Даненберг се состои од 28 единици по спроведената општинска реформа од 1972 година. Дополнително постојат пет имоти.
Имоти
2 Историја
Историјата на градот започнала со изградбата на замокот (првпат споменат во 1153 година) во текот на владеењето на Волрад I, гроф на Даненберг (1153–1169), кој имал за задача да ја насели и обезбеди територијата од страна на војводата Хајнрих Лавот.
Полапските имиња на Даненберг се Вајдарс (''Weidars'') и Војкам (''Woikam'').
3 Политика
Градот Даненберг припаѓа на покраинскиот круг бр. 48 Елба и во сојузниот круг бр. 38 Лихов-Даненберг - Линебург.
3.1 Градски совет
Градскиот совет се состои од 23 избрани членови.
CDU, Зелени, SPD, ЗОЛи, UWG, Граѓанска листа, Вкупно
2016, 8, 3, 4, 2, 3, 3, 23 места
3.2 Градоначалник
Градоначалник на градот Даненберг е Гинтер Фос.
Сите градоначалници од 1945 година:
* 1945–1946: Вилхелм Ордас
* 1946–1949: Херман Штраус
* 1949–1968: Вили Копс (CDU)
* 1968–1972: Зигфрид Абрахам (SPD, подоцна CDU)
* 1972–1984: Валтер Ешрих (CDU)
* 1984–1991: Херман Предел (CDU)
* 1991–2001: Бернард Фатман (SPD)
* 2001–2010: Петер Зелбер (CDU)
* 2010–2011: Гинтер Фос (независен, Група Фос/CDU)
* 2011–2016: Елке Мундхенк (Сојуз 90/Зелени)
* од 2016: Гинтер Фос
3.3 Збратимени градови
Даненберг бил збратимен со следниве градови:
* Ласк, Полска (од 1999 г.)
4 Познати луѓе
* Август Помладиот (1579-1666) — војвода
* Јоханес Шулц (1582-1653) — композитор
* Августин Готфрид Лудвиг Лентин (1764-1823) — писател и преведувач
* Елеоноре Прохаска (1785-1813) — војник
* Теодор Кернер (1791-1813) — писател
* Бернхард Риман (1826-1866) — математичар
* Хари Бреслау (1848-1926) — историчар и дипломат
* Николас Борн (1937-1979) — писател
* Детлеф Вајгел (р. 1961) — биолог
* Кај Фагашински (р. 1974) — кларинетист и композитор
5 Галерија
Црква „Св. Мина“ - Елшани

Свети Мина (наречена и Свет Маченик Мино) — понова селска црква во охридското село Елшани.
1 Местоположба
Црквата е сместена во самото село.
2 Историја
Камен-темелникот на црквата бил осветен и поставен во 1994 година од страна на надлежниот архијереј митрополитот Дебарско-кичевски г. Тимотеј. Изградбата завршила во 2003 година, а на 19 октомври 2003 година била и осветена.
3 Галерија
4 Поврзано
* Елшани
* Дебарско-кичевска епархија
* Охридско архијерејско намесништво
* Пештанска парохија
Пансион

Пансион (од француски: pension , од латински: ''pensio'' = плаќање, исплатување, изнајмување, изнајмување) – куќа, објект што нуди полна услуга (сместување и храна). Пансионот е како хотел, а единствената голема разлика со хотелот е тоа што пансионите обезбедуваат угостителски услуги само на своите гости.
Исто така, пансион може да значи дом, воспитна установа во кој живеат и се хранат ученици, студенти, гости под постојан надзор на воспитувачи или лица што пружаат нега.
Во хотелски жаргон е услуга која покрај ноќевање вклучува појадок, ручек и вечера, наспроти полупансион, каде што со ноќевањето се нуди појадок и вечера.
1 Одлики
Покрај сите горенаведени одлики, пансионите обично се помали и поскромно опремени од хотелите. Тие биле создадени како начин за прилагодување на хотелиерите за гостите кои немале толку многу пари. Тие се градат насекаде каде има потенцијални клиенти, од големи градови до изолирани туристички места.
Како и хотелите, тие се категоризираат, во зависност од опремата и нивото на услуга што ја обезбедуваат, обично во три категории (ѕвездички) , но зависи од законите на секоја земја и не е ист насекаде (во некои држави има и со петта категорија).
Список на радиостаници во Македонија

Ова е список на радиостаници во Македонија во 2018 година.
1 Радиостаници на државно ниво
Име
Антена 5
Канал 77
Македонско Радио 1
Македонско Радио 2
Македонско Радио 3
Радио Метрополис
2 Регионални радиостаници
Список на регионални радиостаници подредени по слушаност.
Име
РА Сити
РА Буба Мара
РА Фортуна
РА Зона М-1
РА Скај
РА Спортско радио 90,3 ФМ
РА Лајф ФМ
РА Роса АБ
РА Ват
РА Арачина
РА Капитол
РА Клуб ФМ
РА Џез ФМ
РА Урбан
РА Хепи
РА Универзитетско СТУДЕНТ ФМ 92,9
РА РФМ
3 Локални радиостаници
Список на локални радиостаници подредени по слушаност.
Име
РА Кавадарци
РА Тајм
РА Модеа
РА Валандово
РА Пела
Скај радио плус
РА Енџелс ФМ
РА Ла Коста
РА Пулс
РА Супер
РА Хит
РА Блета
РА Џез ФМ
РА Холидеј
РА Еко
РА Зора
РА Фама
РА Свети Николе
РА Бум
РА Мефф
РА Плеј
РА Мерак 5 ФМ
РА Комета
РА Ррапи
РА МХ
РА Голди
РА Актуел
РА 106
РА Експрес
РА Кочани ФМ
РА Александар Македонски
РА Кисс
РА Акорд
РА Галакси-2002
РА Браво
РА Аљбана
РА Лав
РА Дрини
РА 5 Чоки
РА Ускана-Плус
РА Медисон
РА Плус Форте
РА ПРО-ФМ
РА Ред ФМ
РА 102-ка ФМ
РА Балкан ФМ
РА Делфин
РА Јехона ФМ
РА Универзитетско УКЛО ФМ
РА Универзитетско УГД ФМ
РА Б-97
Мотел

Мотел – хотел покрај автопат со паркинг, наменет за прифаќање на тие што патуваат со моторни возила. Зборот е американска кованица од зборовите ''мотор'' + ''хотел''.
Разликата меѓу хотелите и мотелите е тоа што хотелите се изградени во центрите на градовите, а мотелите покрај патишта и автопатишта на влезови во градовите, или помеѓу два далечни града.
1 Историја и одлики
''Мотел'' е неологизам, настанат во САД во 1925 година и е тесно поврзан со употребата на автомобили, што започнала во Америка по Првата светска војна.
Првично, мотелите биле дизајнирани за луѓе кои патуваат со автомобил, со обезбеден простор за паркирање. Во тоа време, тие биле изградени како серија одделни простории во непосредна близина на паркингот, управувани од нивниот сопственик. Кога автомобилите станале главно средство за транспорт во 50-тите години на минатиот век во Соединетите Американски држави, а потоа во 1960-тите во Европа и Јапонија, започнал вистинскиот бум на градба на мотели, градејќи ги што е можно поблиску до меѓународните патишта. Како што одминувало времето, нивниот бизнис се проширил - голем дел од тој бизнис го презеле големите корпорации и ја поставиле нивната организациска структура, а мотелските синџири почнале да се појавуваат од 1960-тите, кои овие корпорации обично им ги нуделе како франшизи на локалните инвеститори . Во исто време, нивната архитектура се променила - така што тие станале значително поголеми и понудиле повисок стандард на услугите .
Повеќето денешни мотели им обезбедуваат на своите гости далеку понеформална и поопуштена атмосфера од хотелите, така меѓу останатото се очекува гостинот сам да си го носи багажот во својата соба, а и голем број на услуги што ги нудат хотелите не постојат во до мотелите. Денешните мотели им нудат на своите гости релативно солидна удобност, со телевизија во собите и ресторан . Некои од мотелските синџири нудат дури и одредена количина на луксуз, затоа што имаат базени, игралишта и разни други погодности, па затоа повеќе не служат како попатни ноќевалишта за една ноќ, туку гостите остануваат подолго, а честопати се места каде се организираат разни масовни собири како што се конгреси и конвенции .
Првите мотели на територијата на поранешна Југославија започнале да се градат во 1960-тите, долж автопатот „Братство и единство“ помеѓу Загреб и Белград (добар дел од нив сè уште работат), а потоа и понајуг како автопатот се движел кон југ. После тоа, биле градени мотели долж Јадранската магистрала .
2 Мотелот како мотив во популарната култура
* „Соба во мотелот Блу“ (англиски: ''Blue Motel Room'') — песна на канадската музичарка Џони Мичел (''Joni Mitchell'') од 1976 година.
Чад Хејга

Чад Хејга (|Chad Haga; ) — американски професионален друмски велосипедист, кој вози за професионална екипа .
1 Кариера
Се родил во Мекини, Тексас и го посетувал Универзитетот Тексас А&М, каде дипломирал како машински инженер во 2010 година. За време на студирањето возел за универзитетскиот велосипедски тим и како аматер со Тим Брејн енд Спајн Сајклинг и Тим Сквадра. По дипломирањето се приклучил на екипата Рио Гранде Сајклинг. Започнал професионално да вози во 2011 година, откако се приклучил на , пред да се приклучи на во 2014 година.
На 23 јануари 2016 година, бил еден од шестемина од кои биле удрени од автомобил додека тренирале во Шпанија. Сите возачи биле во стабилна состојба.
Хејга ја започнал сезоната со трката Тур Даун Андер. Во јули 2018 година бил вклучен во почетниот состав за Тур де Франс 2018. Го освоил хронометарот на завршната етапа на Џиро д’Италија 2019, негова прва победа на некоја голема трка.
По осум сезони со и неговите претходници, Хејга повторно станал дел од неговата прва професионална екипа, преименувана како , за сезоната 2022.
2 Достигнувања
;2011
: 1. Пролог Класик Маунт Худ
: 3. Краен пласман Трка Елк Гроув
;2012
: 1. Пролог Велосипедски класик Каскад
: 4. Класик Коперас Ков
;2013
: 1. Краен пласман Етапна трка Џо Мартин
: 1. Пролог Трка Елк Гроув
: 2. Краен пласман Волта ао Алентежо
: 2. Краен пласман Велосипедски класик Редлендс
::1. Етапа 1
: 3. Национален календар САД
: 3. Краен пласман Тихоокеански класик Меклејн
: 3. Краен пласман Велосипедски класик Каскад
: 5. Национално хронометарско првенство
: 10. Краен пласман Трка околу Калифорнија
;2017
: 1. Маунт Еванс
;2018
: 2. Светско првенство во екипен хронометар
: 2. Национално хронометарско првенство
;2019
: 1. Етапа 21 (ITT) Џиро д’Италија
;2020
: 5. Краен пласман Велосипедска трка Чешка
: 6. Краен пласман Околу Словачка
;2021
: 2. Национално хронометарско првенство
2.1 Распоред на резултатите на големите трки
Голема трка, 2014, 2015, 2016, 2017, 2018, 2019, 2020, 2021
Џиро, —, 99, 78, 82, 71, 105, 69, —
Тур, —, —, —, —, 72, 134, —, —
Вуелта, 73, —, 76, 98, —, —, —, 113
СО = се откажал; — = не учествувал
Владимир Степанија

Владимир Степанија (роден на 8 мај 1976 година) е поранешен грузиски кошаркар, кој играл на позицијата центар.
1 Клупска кариера
Откако започнал да игра кошарка во родната земја, Степанија потоа играл неколку години во Словенија, најпрво во Слован, а потоа и во Олимпија Љубљана, каде бил партнер под кошевите со уште еден центар, Рашо Нестеровиќ, во својата прва сезона.
Во 1998 година, избран на НБА драфтот од Сиетл Суперсоникс како 27-ми пик во првата рунда, Степанија станал првиот грузиски кошаркар кој заиграл во НБА. За шест сезони поминати во НБА, во кои најчесто бил играч од клупата, тој бил член на Соникс, Њу Џерси Нетс, Мајами Хит и Портланд Трејлблејзерс, со просек од 4,1 бод (вкупно постигнати 1.118 бода) и 4,4 скокови по натпревар, во 270 одиграни натпревари од регуларниот дел од сезоната.
Неговата најдобра сезона била во 2002–2003, со Хит, во која просечно имал 5,6 бода и седум скока по натпревар, борејќи се за позицијата почетен центар на Мајами откако тие претходно го загубиле Алонзо Морнинг до крајот на сезоната, поради болест на бубрегот; Степанија ги постигнал својте највисоки во кариерата 19 бода, на 16 ноември 2001 година, против Шарлот Хорнетс. На 19 ноември 2002, против Милвоки Бакс, тој забележал највисоки во кариерата 15 скокови. И двата најдобри резултати во кариерата ги остварил како играч на Хит.
Во 2004 година, по бавниот почеток со Трејлблејзерс, Степанија се повлекол од играњето професионална кошарка, на возраст од само 28 години.
2 Репрезентативна кариера
Степанија бил дел од сениорската репрезентација на Грузија.
Принципи на економијата (Маршал)

Принципи на економијата (англиски: ''Principles of Economics'') — книга на англискиот економист Алфред Маршал, првобитно ојавена во 1890 година. Книгата доживеала осум изданија (последното од 1920 година) и долго време служела како основен учебник по економија во Британија.
1 Содржина
Книгата се состои од шест дела и додаток:* Книга I Прелиминарен преглед
** Глава I Вовед
** Глава II Суштина на економијата
** Глава III Економски воопштувања или закони
** Глава IV Местото и целите на економските проучувања
* Книга II Некои темелни поими
** Глава I Вовед
** Глава II Богатство
** Глава III Производство, потрошувачка, труд, неопходни добра
** Глава IV Доход, капитал
* Книга III За желбите и нивното задоволување
** Глава I Вовед
** Глава II Желбите и нивниот однос со активностите
** Глава III Степенување на побарувачката на потрошувачите
** Глава IV Еластичноста на желбите
** Глава V Изборите меѓу различна употреба на ист предмет, моментна и одложена употреба
** Глава VI Вредноста и користа
* Книга IV
* Книга V Општи односи меѓу побарувачката, понудата и вредноста
** Глава I Воведна, за пазарите
** Глава II Привремена рамнотежа на побарувачката и понудата
** Глава III Рамнотежа на нормалната побарувачка и понуда
** Глава IV Инвестирањето и распределбата на ресурсите
** Глава V Рамнотежа на нормалната побарувачка и понуда, продолжение, со осврт на кратките и долгите периоди
** Глава VI Заедничка и вкупна побарувачка, заедничка и вкупна понуда
** Глава VII Основните и вкупните трошоци во однос на заедничките производи, трошоците за маркетинг, осигурувањето за ризикот, трошокот на репродукција
** Глава VIII Маргиналните трошоци во однос со вредноста, општи принципи
** Глава IX Маргиналните трошоци во однос со вредноста, општи принципи, продолжение
** Глава X Маргиналните трошоци во однос со земјоделските вредности
** Глава XI Маргиналните трошоци во однос со градските вредности
** Глава XII Рамнотежа на нормалната побарувачка и понуда, продолжение, со осврт на законот за растечки приноси
** Глава XIII Теорија на промените на нормалната побарувачка и понуда во однос на доктрината на максимално задоволство
** Глава XIV Теоријата на монополите
** Глава XV Резиме на општата теорија на рамнотежа на побарувачката и понудата
* Книга VI
* Додаток
Македонска ракометна супер лига (жени) 2019-2020

Македонска ракометна супер лига (жени) 2019-2020 е 28-мата сезона на највисокото лигашко ракометно натпреварување за жени во Македонија.
Поради ширењето на заразата COVID-19 од вирусот SARS-CoV-2, Ракометната Федерација на Македонија на 12 март 2020 одлучила, поради безбедноста на ракометните работници, привремено да ја суспендира Супер лигата и останатите натпреварувања организирани од Федерацијата.
1 Систем на натпреварување
Во лигата учествуваат 13 екипи кој играат меѓусебе двокружно. За разлика од претходната сезона нема да се играат плејоф и плејаут.
2 Екипи учеснички
Ова е списокот на клубови кои се натпреваруваат во сезоната 2019-2020.
*Алушовски - Скопје
*Вардар - Скопје
*Гевгелија - Гевгелија
*Деспина - Прилеп
*Ѓорче Петров - Скопје
*Куманово - Куманово
*Кузман Вардар - Скопје
*Металург - Скопје
*Овче Поле - Свети Николе
*Пелистер - Битола
*Спартак - Скопје
*Стружанка - Струга
*Чаир - Скопје
Екипата на Цемс се повлекла пред почетокот на првенството.
3 Табела
, Екипа, Нат, Поб, Нер, Пор, ДадГол, ПриГол, Раз, Бод
1., Куманово, 12, 12, 0, 0, 453, 254, +199, 36
2., Металург, 12, 11, 0, 1, 439, 246, +193, 33
3., Вардар, 12, 9, 0, 3, 418, 266, +152, 27
4., Стружанка, 12, 9, 0, 3, 361, 295, +66, 27
5., Чаир, 12, 8, 0, 4, 349, 319, +30, 24
6., Деспина, 12, 8, 0, 4, 312, 315, -3, 24
7., Пелистер, 12, 4, 2, 6, 345, 388, -43, 14
8., Спартак, 12, 4, 2, 6, 302, 352, -50, 14
9., Гевгелија, 12, 3, 1, 8, 286, 355, -69, 10
10., Ѓорче Петров, 12, 3, 0, 9, 256, 356, -100, 9
11., Кузман Вардар, 12, 2, 0, 10, 269, 396, -127, 6
12., Алушовски, 12, 1, 1, 10, 299, 450, -151, 4
13., Овче Поле, 12, 1, 0, 11, 261, 358, -97, 3
Извор:
4 Резултати
4.1 Табеларен приказ
кратенка, Клуб, АЛУ, ВАР, ГЕВ, ДЕС, ЃП, КУМ, КЗВ, МЕТ, ОВП, ПЕЛ, СПА, СТР, ЧАИ
АЛУ, Алушовски, 32-35, 21-52, 22-32, 34-34, 26-34, 25-46, 26-32
ВАР, Вардар, 55-25, 45-18, 33-10, 41-17, 43-12
ГЕВ, Гевгелија, 25-27, 22-19, 17-36, 25-18, 27-30
ДЕС, Деспина, 33-23, 26-20, 22-31, 24-17, 28-25, 17-24, 28-25
ЃП, Ѓорче Петров, 34-26, 20-32, 18-39, 27-24, 29-21
КУМ, Куманово, 27-24, 38-27, 42-23, 46-17, 36-22, 33-25
КЗВ, Кузман Вардар, 24-31, 31-28, 23-24, 15-40, 25-24, 26-34, 19-35
МЕТ, Металург, 39-8, 30-28, 48-8, 36-29, 40-14, 48-17
ОВП, Овче Поле, 23-33, 19-34, 28-36, 21-26, 20-28, 26-33
ПЕЛ, Пелистер, 25-33, 32-30, 31-26, 23-45, 25-25, 29-34
СПА, Спартак, 24-33, 23-23, 26-31, 24-22, 34-30, 19-38
СТР, Стружанка, 25-29, 33-26, 38-19, 30-18, 18-24, 31-25
ЧАИ, Чаир, 28-27, 26-18, 25-30, 37-28, 26-25, 27-32
задебелен резултат - играно во првиот дел од сезоната (1.-13. коло)
Општествениот избор и поединечните вредности

Општествениот избор и поединечните вредности (англиски: ''Social Choice and Individual Values'') - книга на американскиот економист Кенет Ароу од 1951 година чие второ, дополнето издание се појавило во 1963 година.
1 Содржина
Оригиналното издание на книгата содржи седум глави, а во второто издание Ароу додал уште една глава:* Вовед
* Природата на преференциите и изборот
* Функцијата на општествената благосостојба
* Принципот на компензација
* Општата теорема на можностите за функциите на општествената благосостојба
* Индивидуалистичките претпоставки
* Сличноста како основа на проценките на општествената благосостојба
* Забелешки за теоријата на општествениот избор, 1963
2 За делото
Првобитно, книгата била објавена во 1951 година, како 12. монографија на Каулсовата фондација за истражувања по економија (''Cowles Foundation for Research in Economics'') при Универзитетот Јеил. Притоа, Ароу почнал да работи на книгата летото 1948 година при крајот на неговата работа како консултант на Каулсовата фондација за сметка на Корпорацијата РАНД (''The RAND Corporation''). Потоа, тој ја довршил книгата во периодот од октомври 1948 до јуни 1949 година, како дел од истражувачката програма на Каулсовата фондација.
Демократијата во дефицит

Демократијата во дефицит: Политичкото наследство на лордот Кејнз (англиски: ''Democracy in Deficit: The Political Legacy of Lord Keynes'') - книга на американските економисти Џејмс Бјукенен и Ричард Е. Вагнер од 1977 година.
1 Содржина
Книгата содржи 12 глави:# Што направи Кејнз? (What Hath Keynes Wrought?)
# Старовремската фискална религија (The Old-Time Fiscal Religion)
# Прво, академските писари (First, the Academic Scribblers)
# Ширењето на новото евангелие (The Spread of the New Gospel)
# Процена на штетите (Assessing the Damages)
# Претпоставките од улицата Харви (The Presuppositions of Harvey Road)
# Кејнзијанската економија во демократската политика (Keynesian Economics in Democratic Politics)
# Дефицитите финансирани со пари и политичката демократија (Money-Financed Deficits and Political Democracy)
# Институционалните ограничувања и политичкиот избор (Institutional Constraints and Political Choice)
# Алтернативни буџетски правила (Alternative Budgetary Rules)
# А целосната вработеност? (What about Full Employment?)
# Враќање кон фискалниот принцип (A Return to Fiscal Principle)
Црква „Св. Ѓорѓи“ - Цапари

Свети Ѓорѓи – православна црква во близина на битолското село Цапари, дел од Преспанско-пелагониската епархија на Македонската православна црква - Охридска архиепископија. Во близина на црквата Св. Ѓорѓи се наоѓа малата еднокорабна црква црква Св. Атанасиј и импресивниот манастирски комплекс Св. Петка.
1 Историја
Црквата е изградена во 1888 година. На нејзино место претходно постоела постара црква, за што сведочи богатата збирка на икони датирани од XVIII и XIX век. Храмот е живописан во 1890 година од дебарскиот мајстор Јосиф Мажовски.
Во дворот на црквата Св. Ѓорѓи видливи се голем број на гробови на војници од бугарската војска, кои загинале во близина на село Цапари за време на Првата светска војна. Во близина на селото се наоѓаат и бугарски воени гробишта од овој период.
2 Архитектура
Во архитектонски поглед, црквата е трикорабна.
3 Туризам
Националниот парк Пелистер пристапи кон обележување и уредување на пешачка патека која на сите вљубеници во природата и почитувачи на културното наследство ќе им овозможи обиколка на црквите и манастирите во потпелистерските села.
Првиот дел од патеката започнува од селото Трново и води преку селата Магарево и Ротино до селото Цапари, додека нејзиниот втор дел минува крај црквите и манастирите во селото Маловиште.
Црква „Св. Мина“ - Коњско

Свети Мина (наречена и Свет Маченик Мино) — главна селска црква во охридското село Коњско.
1 Местоположба
Црквата е сместена во самото село. Околу црквата се наоѓаат и селските гробишта.
2 Историја
Градбата на црквата пред 1918 година била целосно распадната.
Црквата била возобновена во 1927 година.
3 Архитектура
3.1 Фрескоживопис
Живописот во црквата е дело на Крсто Николов и неговиот син Рафаил од селото Лазарополе и истиот бил изработен во 1928 година.
4 Галерија
5 Поврзано
* Коњско
* Дебарско-кичевска епархија
* Охридско архијерејско намесништво
* Пештанска парохија
Црква „Св. Петка“ - Лагадин

Света Петка (наречена и Света Петка Римјанка) — понова црква во охридската туристичка населба Лагадин.
1 Местоположба
Црквата е сместена меѓу куќите во туристичката населба.
2 Историја
Црквата започнала да се гради во 2013 година со средства на црковниот одбор и добронамерни верници.
Храмот бил осветен од страна на митрополитот Дебарско-кичевско г. Тимотеј на 16 септември 2018 година.
3 Галерија
4 Поврзано
* Лагадин
* Дебарско-кичевска епархија
* Охридско архијерејско намесништво
* Пештанска парохија
Црква „Св. Петка“ - Цапари

Света Петка или Света Параскева – православна црква во близина на битолското село Цапари, дел од Преспанско-пелагониската епархија на Македонската православна црква - Охридска архиепископија, дел од истоимениот манастир.
1 Историја
Се смета дека манастирот бил изграден во шеснаесеттиот век, во источните поли на Пелистер, југозападно од Цапари. До почетокот на осумнаесеттиот век бил доста запуштен, а во 1724 година го обновил отец Дионисиј. Денешната манастирска црква датира од 1849 година. Во 1995 година, црквата настрада од пожар што го запали иконостасот, иконите и најголемиот дел од инвентарот. Набргу потоа, таа била обновена со помош на локалните христијани.
2 Архитектура
Во архитектонски поглед, црквата е трокорабна псевдобазилика со впишан крст. На запад, има нартекс одделен од наосот со денивелација на подот и ѕидарски парапет во линија на последните два западни столба.
3 Туризам
Националниот парк Пелистер пристапи кон обележување и уредување на пешачка патека која на сите вљубеници во природата и почитувачи на културното наследство ќе им овозможи обиколка на црквите и манастирите во потпелистерските села.
Првиот дел од патеката започнува од селото Трново и води преку селата Магарево и Ротино до селото Цапари, додека нејзиниот втор дел минува крај црквите и манастирите во селото Маловиште.
Црква „Св. Софија, Вера, Нада и Љубов“ - Лагадин

Света Софија, Вера, Нада и Љубов — мала црква во охридската туристичка населба Лагадин, сместена на самата плажа.
1 Местоположба
Црквата е сместена на самата плажа, веднаш до патот Охрид-Свети Наум.
2 Историја
Оваа мала црква била подигната во 2000 година од страна на угостителот Љупчо Патче.
3 Галерија
4 Поврзано
* Лагадин
* Дебарско-кичевска епархија
* Охридско архијерејско намесништво
* Пештанска парохија
Данило Брестовац

Данило Брестовац ( |Данило Брестовац ) (роден на 3 февруари 1975 година) е поранешен македонски ракометар кој од неодамна ја тренира македонската ракометна репрезентација .
1 Кариера
Данило Брестовац е роден во Скопје, Македонија. Неговата ракометна кариера започнала како голман во Вардар Ватростална, а играл и во РК Тутунски Комбинат и РК Металург Скопје каде остварил пласман до четвртфиналето на машката ЕХФ Лига на шампионите. По играчката кариера како голман, тој започнал со тренерската кариера на клупско ниво, како асистент во РК Металург Скопје (2014/15) и потоа Шамбери (2015/16, 2016/17) пред да биде именуван во главен тренер во РК Металург Скопје . Неговата кариера како главен тренер се преселила на меѓународно ниво, со тоа што бил избран како главен тренер на помагање на македонската јуниорска ракометна репрезентација и на крајот како селектор на македонската ракометна репрезентација помагајќи да се квалификуваме за Европско првенство во ракомет за мажи во 2020 година .
Коне Павлев

Коне Павлев е роден во Прилеп, каде што и го завршил образованието. Нема многу извори кои говорат за неговото раѓање.
1 Животопис
Во 1878 година заминал во Бугарија и работел како чиновник. Во тоа време еден од активните војводи во Прилепско бил војводата Диме Шике. Тие постари војводи всушност биле, поттик и охрабрување на помладите генерации да застанат во одбрана на своите слободи и во одбрана на македонските селани.
Во 1885 година влегол во четата на Русинот Адам Калмиков, која броела околу 120 четници, повеќето со потекло од Македонија, меѓу кои бил и Питу Гули. Ноќта на 18 спроти 19 мај, 1885 година, при обид да ја преминат границата, биле откриени и разбиени од Османлиите, при што Калмиков бил убиен.
2 Формирање на своја чета
По разбивањето на четата, Коне се вратил во Прилепско, каде што организирал ајдучка чета, во која бил и Мирче Ацев - Оровчанецот. Во неговата чета влегувале: Даме Козаров, Аце Чавлев, Ничо Роканоски, Веле Бешмеде, Јован Шашарајка, Мицко од Ресен, Васил Журко, Спиро Тенекџијата, Ѓорѓи Ориганчето како и неговиот брат Димко Павлев. Овие млади момчиња имале симпатии меѓу намаченото население, кое на каков било начин гледало да им помогне. Меќу главните јатаци на четата на Коне биле селаните: Стојко од Вепрчани, Спасе од Дрен, Стево Костурски и Георги Трајков Староварошки.
3 Предавството и смртта на Коне Павлев
На Тодоровден, 1886 година, четата влегла во манастирот „Свети Архангел” во Варош, но била откриена од Турците и била разбиена. Четата на Коне била повикана лично од питропот Илија Педа, да дојде во манастирот, за да го замоли да ликвидира еден локален полјак кој правел зулуми. Овој настан е забележан и од страна на Марко Цепенков. Така четата била предадена од питропот на манастирот на турските власти кои подготвиле заседа.
Речиси веднаш по првите пукотници биле ранети и Коне и неговиот брат Димко. Димко успеал да се извлече, оддека потешко ранетиот Коне со магаре бил пренесен до конаците на манастирот каде и починал. Следниот ден, следејќи ги крвавите траги на Димко, Турците успеале да го пронајдат во куќата на нивната тетка, по што го затвориле. Во затворот тој бил убиен од затвореници-Турци кои го тепале и скокале на неговиот стомак.
Остатокот од четата на Коне, се приклучиле кон четата на војводата Спасе од Дрен. Кон оваа чета се приклучил и подоцна познатиот војвода Стојан од Гудјаково. Тие сосем случајно налетале на турски ловџии, кои започнале битка со нив и при таа битка го убиле Ѓорѓи Ориганчето. Така остатокот од Коневата чета е приморан да се крие и приклучува кон други чети, а подоцна да формираат и свои.
4 Наводи
Список на екипи и велосипедисти на Џиро д’Италија 2019

Следи список на екипи и велосипедисти кои учествувале на Џиро д’Италија 2019.
1 Екипи
Бидејќи Џиро д’Италија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи. Поради договор помеѓу организаторите RCS Sport и организаторите на италијанскиот друмски куп, една од четирите покани традиционално се доделува на победничката екипа во купот. Така, поканата била доделена на . На 25 јануари 2019 година, организаторите на трката ги доделиле останатите три покани на , и . Сите екипи со покани претходно настапувале на Џиро, а три од четирите екипи настапувале и претходната година. Единствен исклучок бил Нипо-Вини Фантини, чие последно учество на Џиро било во 2016 година. Секоја екипа имала право на осум возачи.
Претставување на екипите се одржало во Болоња на 9 мај, два дена пред воведната етапа.
2 Список на учесници
2.1 По националност
На трката настапиле 176 возачи од 33 различни држави.
Држава, Број на возачи, Завршиле, Етапни победи
, 12, 9, 2 (Кејлеб Јуан x2)
, 2, 2
, 10, 6
, 5, 3
, 8, 7, 2 (Паскал Акерман x2)
, 3, 2
, 3, 3, 2 (Ричард Карапас x2)
, 1, 1
, 1, 1
, 1, 1
, 2, 2
, 51, 41, 5 (Фаусто Маснада, Чезаре Бенедети, Дарио Каталдо, Џулио Чиконе, Дамијано Чима)
, 2, 1
, 1, 1
, 1, 1
, 1, 1
, 7, 5, 2 (Фернандо Гавирија, Естебан Чавес)
, 1, 1
, 1, 1
, 1, 0
, 2, 2
, 1, 1
, 4, 4
, 1, 1
, 4, 3, 1 (Илнур Закарин)
, 4, 3, 2 (Примож Роглич x2)
, 7, 6, 1 (Чад Хејга)
, 9, 7, 2 (Арно Демар, Нан Петер)
, 9, 6
, 2, 2
, 3, 3
, 2, 2
, 14, 13, 2 (Пељо Билбао x2)
Вкупно, 176, 142, 21
Филип Талески

Филип Талески (роден на 28 март 1996 година) — македонски ракометар кој игра за Бенфика и македонската репрезентација.
Учествувал на Светското првенство во ракомет за мажи во 2017 година , како и на Светското првенство во ракомет за јуниори во 2017 година.
1 Успеси
* Рајн-Некар Ловен
** Германска ракометна лига : (2016–17)
** Германски ракометен куп : (2017–18)